Source: https://finlex.fi/fi/laki/alkup/1991/19911215
Timestamp: 2020-04-10 10:30:41+00:00

Document:
Asetus alkoholijuomista annetun asetuksen… 1215/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 1215/1991
kumotaan alkoholijuomista 29 päivänä marraskuuta 1968 annetun asetuksen (644/68) 22-24 § sekä
muutetaan 18 §, 21 §:n 2 momentti, 25 ja 26 §, 31 §:n 2 momentti, 41 §:n 1 momentti ja 42 §, näistä 42 § sellaisena kuin se on 8 päivänä helmikuuta 1991 annetussa asetuksessa (292/91), seuraavasti:
Milloin kunnanvaltuusto on päättänyt antaa alkoholilain 29 §:n 1 momentissa tarkoitetun suostumuksen vähittäismyyntiin tai peruuttaa antamansa suostumuksen, on päätöksestä, sen saatua lainvoiman, viipymättä ilmoitettava Sosiaali- ja terveysministeriölle, asianomaiselle lääninhallitukselle ja alkoholiyhtiölle.
Jos lääninhallitus katsoo tarpeelliseksi vähittäismyynnin kieltämisen pitemmäksi ajaksi kuin kuudeksi päiväksi, sen tulee tehdä siitä esitys hallintoneuvostolle. Jos hallintoneuvosto harkitsee, että erityiset syyt vaativat vähittäismyynnin kieltämistä kolmea viikkoa pitemmäksi ajaksi, on sen tehtävä siitä esitys Sosiaali- ja terveysministeriölle.
Milloin kunnanvaltuusto on päättänyt antaa alkoholilain 40 §:ssä tarkoitetun suostumuksen anniskeluun tai peruuttaa antamansa suostumuksen, on päätöksestä, sen saatua lainvoiman, viipymättä ilmoitettava Sosiaali- ja terveysministeriölle, asianomaiselle lääninhallitukselle ja alkoholiyhtiölle.
Myönnetyistä anniskeluoikeuksista ja niiden laajuudesta samoin kuin oikeuksien peruuttamisesta ja niiden laajuutta koskevista muutoksista on alkoholiyhtiön ilmoitettava asianomaiselle lääninhallitukselle, poliisipiirin päällikölle, kunnanhallitukselle ja raittiuslautakunnalle tai sen tehtävistä huolehtivalle muulle lautakunnalle.
Poliisipiirin päällikön määrätessä alkoholilain 56 §:n 2 momentin nojalla anniskelun keskeytettäväksi anniskelupaikassa enintään kuudeksi tunniksi, on toimenpiteestä välittömästi ilmoitettava asianomaiselle lääninhallitukselle ja vähittäismyynnin paikalliselle esimiehelle.
Lääninhallituksen tulee erityisesti valvoa vähittäismyyntiä ja anniskelua läänin alueella.
Alkoholiyhtiön tulee toimittaa antamansa alkoholiasioiden hoitoa koskevat yleiset määräykset ja ohjeet tiedoksi Sosiaali- ja terveysministeriölle sekä asian laadun mukaan myös sisäasiainministeriölle ja lääninhallituksille.
18 §21 § 25 §26 §31 § 41 §42 §

References: §21
 § 25
 §26
 §31
 § 41
 §42